उत्तर प्रदेश कांग्रेस कमेटी के सदस्य एवं अधिवक्ता अश्विनी अग्निहोत्री इस मामले से जुड़े कुछ और भी चौंकाने वाले तथ्य बताते हैं. वे कहते हैं, ‘इस मामले में हत्या का प्रयास जैसी गंभीर धारा भी आरोपितों पर लगाई गई थी. इसके बावजूद आरोपितों को कभी गिरफ्तार नहीं किया गया. चार साल तक इस मामले में किसी भी आरोपित ने जमानत ही नहीं करवाई. यह अपनी तरह का अकेला ही मामला होगा जहां जमानत होने से पहले ही आरोप-पत्र दाखिल कर दिया गया.’